Tibor Benkő

Tibor Benkő (sündinud 16. oktoobril 1955 Nyíregyházas) on Ungari sõjaväelane (kindral) ja poliitik. Ta oli 18. maist 2018 kuni 24. maini 2022 Ungari kaitseminister.

Ta õppis aastatel 1975–1979 Lajos Kossuthi sõjakoolis raketi- ja suurtükivägede ohvitseriks. Aastatel 1985–1988 õppis ta Leningradis M. I. Kalinini nimelises Suurtükiväeakadeemias. Aastatel 2000–2001 täiendas ta end USA-s Ameerika Ühendriikide Maaväe Sõjakolledžis. Aastatel 2004–2006 täiendas ta end personalijuhtimise alal Püha Istváni ülikoolis. Aastatel 2007–2010 oli ta doktoriõppes Miklós Zrínyi Riigikaitseülikoolis ning kaitses 2. septembril 2010 samas kõrgkoolis doktoriväitekirja.

6. juunist 2010 kuni 16. maini 2018 oli ta Ungari Kaitseväe Peastaabi ülem.

18. maist 2018 kuni 24. maini 2022 oli ta Ungari kaitseminister.

Kategooria:Ungari sõjaväelased
Kategooria:Ungari poliitikud
Kategooria:Ungari kaitseministrid
Kategooria:Sündinud 1955